Wabaddewo akavuyo mu Palamenti olwaleero ng’ababaka b’oludda oluvuganya Gavumenti balumiriza omubaka wa Mukono ey’amambuka Hon. Ronald Kibuule okukukusa emmundu n’ayingira nayo mu kisenge mwebateeseza era wano emirimu gya Palamenti negisannyalala okumala akaseera nga n’okukasuka obutebe kutandise, ekokonde n’ensambaggere.
Omubaka akwasisa empisa ku ludda lw’ababaka abavuganya Gavumenti, Hon. Ssemuju Nganda ategeezezza Sipiika n’olukiiko nti Omubaka Kibuule yamutiisatiisizza nga bwagenda okumutta era wano Ssemuju n’ategeeza nga olutuula bwerutayinza kugenda mu maaso nga tebamaze kuggya mmundu ku Hon. Kibuule.
Oluvannyuma lwa bino Sipiika Kadaga ayimirizza olutuula lwa Palamenti era n’alagira abakulira eby’okwerinda mu Palamenti “Sergeant at arms” okwaza ababaka bonna, ekikoleddwa, oluvannyuma emirimu negiddamu okutojjera nga batandikidde ku kuteesa ku nsonga z’amafuta bweziyimiridde
lug_Latn lug_Latn lug_Latn